Author: Stelios

Πώς να ενισχύσουμε την αυτοεκτίμηση των παιδιών μας
Οι γονείς μπορούμε να βοηθήσουμε ουσιαστικά τα παιδιά μας να αγαπήσουν, να αποδεχθούν και να εκτιμήσουν τον εαυτό τους. Ας δούμε κάποιους πρακτικούς τρόπους:
Να λέμε στα παιδιά ότι τα αγαπάμε, να τα αγκαλιάζουμε και να τους δείχνουμε την αγάπη μας συχνά.
Βοηθούμε το παιδί να καταλάβει τον εαυτό του, να έχει αυτογνωσία. Να γνωρίζει και να εκτιμά τα ταλέντα του και να προσπαθεί να βελτιώσει τις αδυναμίες του.
Προσέχουμε τα επίθετα που χρησιμοποιούμε για να χαρακτηρίσουμε τα παιδιά. Τυχόν χαρακτηρισμοί άσχημοι ( άσχετος, βλάκας, κ.λ.π. )εντυπώνονται στα παιδιά, με αποτέλεσμα να εμφανίζουν τελικά τέτοια άσχημα χαρακτηριστικά.
Επαινούμε τα παιδιά για τις επιτυχίες τους και δείχνουμε πόσο περήφανοι είμαστε για τα επιτεύγματά τους. Επιβραβεύουμε τις προσπάθειές τους.
Στηρίζουμε τα παιδιά στις αποτυχίες τους. Το να τους λέμε « στα έλεγα εγώ» δεν βοηθά. Δεν πρέπει να παρουσιαζόμαστε ως αλάνθαστοι. Η αποτυχία είναι μέρος της ζωής. Σημασία έχει να μην τα βάζεις κάτω.
Περνούμε ποιοτικό χρόνο μαζί τους. Έχουμε χρόνο να τα ακούσουμε. Ζητούμε την άποψή τους. Παίζουμε μαζί τους παιγνίδια που τους ενδιαφέρουν. Εργαζόμαστε μαζί, χρησιμοποιούμε το χιούμορ για να χαλαρώνουμε .
Τα βοηθούμε να βάζουν στόχους και να διαμορφώνουν στρατηγική για να τους πετύχουν. Τα διδάσκουμε πώς να στοχεύουν στην βελτίωση χωρίς να απογοητεύονται. Αποφεύγουμε την προσκόλληση στην τελειομανία.
Αποδεχόμαστε την προσωπικότητα τους και τις ιδιαιτερότητες τους. Δεν τα πιέζουμε να ασχοληθούν με κάτι που δεν τους αρέσει ή να ακολουθήσουν τα δικά μας όνειρα.
Πηγή: http://www.seepeaa.com

ΔΕνημερωτικό δελτίο
ΔΗΜΟΤΙΚΟ ΣΧΟΛΕΙΟ ΕΓΚΩΜΗΣ Α΄(ΚΒ)
τηλ.22590210 τηλεομ.22351935
Email:dim-egkomi1-kb-lef@schools.ac.cy
ΣΧΟΛΙΚΗ ΧΡΟΝΙΑ 2012-2013

ΝΟΕΜΒΡΙΟΣ 2016

Αγαπητοί γονείς,
Μέσα στα πλαίσια της συνεργασίας μας, σας ενημερώνουμε για τις δράσεις μας τον μήνα Νοέμβριο. Επίσης παρουσιάζουμε κάποια ενδιαφέροντα παιδαγωγικά θέματα .

Το Σχολείο επιθυμεί να έχει στενή συνεργασία με τους γονείς. Παρακαλούμε λοιπόν, να επικοινωνείτε με τους δασκάλους των παιδιών σας για να ενημερώνεστε για την πρόοδο και την όλη παρουσία τους στη σχολική ζωή. Όπως γνωρίζετε, στο ωρολόγιο πρόγραμμα κάθε τάξης φαίνεται η ώρα επισκέψεων των γονιών. Αν δυσκολεύεστε τις συγκεκριμένες ώρες, μη διστάσετε να επικοινωνήσετε με τον/ην δάσκαλο/λα του παιδιού σας και να διευθετήσετε άλλη ώρα.

Συνεργασία σχολείου - οικογένειας

ΕΚΔΗΛΩΣΕΙΣ ΝΟΕΜΒΡΙΟΥ
04/11 Υποβολή Σχεδίου Δράσης Μικρών Εκπαιδευτών Διαδικτύου Ε΄3
07,08/11 Έρανος για της ανάγκες του ΠΑ.ΣΥ.ΚΑ.Φ.
08/11 Διάλεξη προς ΣΤ΄ από τον Κ.Ο.Τ. «Τουριστική Συνείδηση»
9/11 Εκπαιδευτική και ψυχαγωγική εκδρομή στην Ασίνου Δ΄Ε΄ΣΤ΄
14/11 Βιωματικό Εργαστήρι Προγραμματισμού Η.Υ. ΣΤ΄2
14/11 Σύγκληση Συμβουλευτικής Επιτροπής για την Υλικοτεχνική Υποδομή
του σχολείου και θέματα ευημερίας και ασφάλειας των παιδιών
15/11 Επίσκεψη στο Μουσείο Νερού Δ΄τάξη
17/11 Βιωματικό Εργαστήρι Προγραμματισμού Η.Υ. ΣΤ΄3
18/11 Διασχολικό Τουρνουά Ποδοσφαίρου ΣΤ΄τάξη (γήπεδα G.C.School)
21/11 Υποβολή Σχεδίου Δράσης για τα Καινοτόμα Σχολεία
21/11 Έλεγχος Όρασης και Ακοής Δ΄1
22/11 Εκπαιδευτική Ημερίδα Ρομποτικής από τη Microsoft Κύπρου Ε΄τάξη
24/11 Άσκηση Πολιτικής Άμυνας— Σενάριο Σεισμού
25/11 Έλεγχος Όρασης και Ακοής Δ΄2
29/11 Πολυπροπονητήριο Ευάγγ. Φλωράκης– Γνωριμία με αθλήματα Ε΄τ.
29/11 Δίκτυο Διευθυντών του επιθεωρητή μας κ. Χρίστου Δημοσθένους
( Υπάρχει πιθανότητα αλλαγών )

ΜΑΘΗΤΙΚΗ ΣΤΟΛΗ
Υπενθυμίζουμε ότι τα παιδιά πρέπει να έρχονται στο σχολείο με τη μαθητική τους στολή.
Με την αλλαγή του καιρού τα παιδιά δικαιούνται να φορούν φόρμες μπλε και γκρίζες. Μπορείτε να παραγγείλετε από τη Γραμματεία φόρμες με το λογότυπο του σχολείου.
ΟΛΑ ΤΑ ΡΟΥΧΑ ΤΩΝ ΠΑΙΔΙΩΝ ΠΡΕΠΕΙ ΝΑ ΕΙΝΑΙ ΜΑΡΚΑΡΙΣΜΕΝΑ (να έχουν όνομα από μέσα) ΓΙΑ ΝΑ ΤΑ ΒΡΙΣΚΟΥΝ ΕΥΚΟΛΑ.

ΦΑΚΕΛΟΣ ΕΠΙΚΟΙΝΩΝΙΑΣ ΣΧΟΛΕΙΟΥ-ΟΙΚΟΓΕΝΕΙΑΣ
Παρακαλούμε :
Να βρίσκεται πάντα στην τσάντα του παιδιού.
Να ελέγχεται καθημερινά από τους γονείς για να ενημερώνονται για ανακοινώσεις κλπ.
Να επιστρέφονται συμπληρωμένα στο σχολείο, όλα τα έντυπα που ζητούνται .